ru ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de fr es nb fr de en ky ky ky ky ky ky ru ky ru ky ky ky ky ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Жибербеген тыйынды “жибердим” дебегиле...
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Чычкандагы жол кырсыгы үч адамды жалмаганда
Бишкек-Ош трассасынын 270-чакырымында (Чычкан капчыгайында) "Тойота-Камри" үлгүсүндөгү унаа менен оор жүк ташуучу "Вольво" унаасы кагылышып, үч жараныбыздын өмүрүн оо дүйнө алып кетти. Алардын бири - депутат Надира Нарматованын уулу Мээримбек Нурдинов. "Миң гүлүнөн бир гүлү эми ачылган" Мээримбек 16-июль күнү үйлөнүп, Ош шаарында той берип, үч күн өткөндөн кийин келинчеги, анын эки курбу кызы, өзүнүн досу болуп келе жаткан кезде күтүүсүз кырсыкка кабылышкан. Не дейбиз, "кырсык каш-кабактын ортосунда" деп, элибиз бекеринен айтпаса керек. Ошентсе да, сагыраак бололу туугандар.
Жети-Өгүздө 14 адамдын өмүрү кыйылды
23-июль күнү Ысык-Көлдүн Жети-Өгүз районунда кичи автобус жол кырсыгына учурап, 14 мекендешибизди шум ажал жалмап кетти. Азыр кырсык неден болгону териштирилүүдө. Көпчүлүк муну башкага жооруп, "келиндин аягынан, койчунун таягынан" дегендей, бийликтин адилетсиз саясатына байланыштырышууда. Дегенибиз, жакында эле көлдүктөрдүн көзү бийликтин огунан аккан эле. "Келбесин" дегенине болбой, Каптагаевди губернаторлукка отургузган болчу. Эми минтип ошол эле жерде кырсык кайталанып туру. Булардан бийлик жыйынтык чыгарабы?
Кыргыздар да акыры атты
Аксы районуна караштуу Жети-Загар аймагында кыргыз-өзбек чек арачыларынын ортосунда атышуу болуп, эки өзбек чек арачысы шейит кетти. Көрсө, эки өзбек чек арачысы көнүмүш адаты менен Кыргызстандын аймагына кирип, каалаганын кылып жүргөндө кыргыз чек арачылары жакшылыкча чыгып кетүүнү суранган. Тигилер ага болбой мойсоңдоп, тил агытып, анан кыргыздарга карата ок чыгарышыптыр. Ачуусу келген биздин жоокерлер жооп кайтарып, тигилерди кароолго илген экен, бири ошол жерде мүрт кетип, экинчиси ооруканада көз жумганы маалым болду. А өзбек тарап бетине тырмак алып, "кыргыз жоокерлери ичимдик ичкен" деп чыгышты эле, текшерүүдөн куландан соо чыкты. "Азаматсыңар" деп турабыз. Катылгандын катыгын берген!
Бакиев доорунда үйбүлөөлүк бийликтин буюртмасынан запкы жеген Аликбек Жекшенкуловдун өзүнө, баласы менен иниси Таалайбек Медеркуловго Закиржандын "бөлтүрүктөрү" тарабынан жасалма кылмыш иши чүргөлүп, ырайымсыз бийликтин кордугуна кабылышкан. Туура беш жыл мурун Аликбек мырзанын иниси Таалайбек Медеркуловго козголгон кылмыш иши райондук, облустук жана Жогорку Соттон да акталып, акыры Аликбек мырза акыйкаттыкка жетип отурат! Бу бийлик да создуктуруп отуруп, акыры ишти оң жакка чечти. Ак ийилсе да сынбады.
Өз кудугуна түкүргөн Осмонакун
Менин кесибим адабиятчы эмес, бирок, адабиятчынын жанында 50 жыл өмүр сүрүп келдим. Окурмандарга түшүнүктүү болуш үчүн төмөндөгү фактыларга кайрылууга туура келди. Ал эми адабияттагы тактоолорду адабиятчылар өздөрү такташаар. Жакында профессор О.Ибраимовдун "История киргизской литературы XX века" аттуу эки томдук тарыхы жарыкка чыгып, бет ачары Кыргыз улуттук академиясында өткөрүлдү. Кыргыз элинде мындай бир сөз бар. "Жер жамандап барбасын" деп коюшат. Дегеле кыргыздын салт-санаасында өлгөн адамдын артынан жаман сөз айтуу жат нерсе. О.Ибраимов муну да эсине алган эмес. Анын жазган тарыхында К.Артыкбаевдин эмгегинен пайдаланган, бирок, айрым фактыларга, тактоолорго маани берген эмес, үстүртөн эле караганы көрүнүп турат. Мисалы, согушка кеткен жазуучулар жөнүндө маалыматты мамлекеттик архивден караса жакшы болмок. Болжоп сокпой. Алар жөнүндө К.Артыкбаев басма беттеринде маалыматтарды тактап, өз учурунда жарыялаган (кызыккан адамдар ошол учурдагы басмалардан карасаңыздар болот).
Учурунда адабият майданында бир-бирине сын пикирлерди жазышып, бирок, кайра эле өз учурунда туура түшүнүшкөн учурлар көп эле болот. А.Эркебаев менен бир учурда К.Артыкбаев карама-каршы сын пикир жазышкан (А.Эркебаев, О.Ибраимов экөө тең К.Артыкбаевдин шакирттери). К.Артыкбаевдин көзү өткөндөн кийин ал жөнүндө калыс, жылуу пикирин айтып, эмгегин баалап, туура оюн айтып, адабият тарыхы боюнча алгачкылардан болуп чоң эмгек жаратканын бир канча жерлерде эскерип жүрөт. Муну менен айтайын деген оюм, А.Эркебаевдин адамкерчилигин, калыстыгын, илимдеги бийик адам, маданияттуу инсан экенин көрсөттү. О.Ибраимов болсо, К.Артыкбаевдин эмгегине көзү өтүп кеткенден он жылдан кийин сын пикирин жазып отурат. Дагы да К.Артыкбаевдин жарык көргөн ыр китептерине асылат. "Башкалардан айырмаланган өзгөчөлүгү жок" дептир. Анын ою боюнча бир канча ыр китептеринде кырып алаар кызылы жок имиш. Эми азыркы мезгилдин тирүү классиги С.Эралиев аганын К.Артыкбаевдин ырларын терең талдап, баа берип, өз пикирин айтканын басма бетинен окусак болот. (Артыкбаевди эскерүү 264-б). Жазуучулардын портреттерин жазуу учурунда К.Артыкбаев бул маселени жеке өзү чечпестен, министрликтин коллегиясынын чечими менен иштеген. К.Артыкбаевдин аталган окуу китебинин барк-баасы тууралуу көрүнүктүү методисттер педагогика илимдеринин докторлору К.Иманалиев менен Б.Алымов өз эмгектеринде 15-16 ирет шилтеме келтиришип, жогору баа берип келишкен. Албетте, К.Артыкбаевдин эмгеги чыккандан бери он жыл өттү. Эгерде көзү тирүү болсо, улам жаңыланып, толукталып жазылмак. Ал эмгектин кыргыз элине кызмат өтөп жаткандыгынын бир мисалы - ушул күнгө чейин студенттерден, мугалимдерден үйгө телефон чалып сурап жатышат.
О.Ибраимов "Артыкбаевдин тарыхында анча мааниге ээ эмес, майда-чүйдө фактылар көп" дептир. Бул барып турган тантырагандык. Биринчиден, тарых үчүн майда-чүйдө болбойт. Тарыхтын бир эле датасы, бир эле айы туура эмес берилсе, тарыхты тактоого мүмкүн эмес. Мисалы, жазуучулар кайсы жылдарда жазылган эмгектери так болбосо, студенттер үчүн түшүнүксүз болмок. Бир жылдары изилдөөчү коргоор алдында пикир сурап барса, (темасы К.Артыкбаев болгон үчүн) "Артыкбаевдин колго илине турган жарактуу изилдөөсү барбы?" деп шылдыңдоо иретинде мыйыгынан күлүптүр. Ал эми О.Ибраимов өзүнүн тарыхын жазар алдында жанталашып, К.Артыкбаевдин тарыхын үйдөн сурап алып кеткен. Бир жылдарда "жетекчи болуп бериңиз" деп үйгө келип суранганы эсиңен чыгып калдыбы? Устат болгон агайыңдын өлгөнүн күтүп жүрдүңүз беле? Сын пикирлериңди көзү тирүү кезинде эмне үчүн бир ооз сөз кылган жоксуң? Өлгөн кишиге асылуу эр азаматтын жана да эркектин иши эмес. Айта берсем, бул сага коюлган дооматтардын бир гана чети. Өзүң Индияда көп жыл кызмат өтөп жүргөндө, ошол элдин бир жакшы салтын үйрөнгөн эмес экенсиң.
Айрыкча, А.Акаев президент кезинде бутуң жерге тийбеген чагыңда көп эле карама-каршылыкты көрсөттүң. Бул окуяларыңды Артыкбаев өзү билчү, бирок, "Осмонго мен теңелбейм" дечү. К.Артыкбаев болсо түбөлүктүү эмгек жана өзүнүн школасын даярдап кеткен. Эки президенттин учурунда бир топ наамдарды алып, эркин жүрүп өмүр сүргөн. Сенчилеп элге көрүнбөй бир үйгө жашынып, өз башын сактап калган эмес.
Бул китептин сыясы кургай электе, "Азаттыкка" чыгып, "ушундай тарыхты жазуу керек" деп мактандың. "Мен сени мактабасам, сен мени кайдан мактайт элең", деген лакап сыяктуу бириңди-бириң мактап, Апенди болдуңар. Өзүң мактабасаң деле адабиятчылар кайсы тарых кандай баада экенине калыс баа берерине ишенемин. К.Артыкбаевдин көзү түрүүсүндө асыла алган жок элең, эми мага алың жетет, жаза берсең болот.
Сайна Дүйшекеева, Артыкбаевдин жубайы